EkBass/fiwiki-20250220-pages-articles huggingface dataset:
Cenerin pohjatunneli

Cenerin pohjatunneli (, ) on rautatietunneli Sveitsissä, Bellinzonan ja Luganon välillä. Tunnelin pituus on noin 15,4 kilometriä, mutta kaiken kaikkiaan tunneleita, kuiluja ja kulkureittejä on 39,8 kilometriä. Tunneli vihittiin käyttöön syyskuussa 2020. Rautatietunneli koostuu kahdesta erillisestä tunnelista: itäistä pitkin junat kulkevat etelään ja läntistä pohjoiseen. Itäisen tunnelin pituus on 15 465 metriä ja läntisen 15 288 metriä. Tunneli nousee etelään päin kuljettaessa niin, että eteläinen suuaukko, Veziassa, on noin 100 metriä Viginassa olevaa pohjoispäätä korkeammalla.Bahnprofil Schweiz, s. 67. Tunnelien välillä on turvakäytäviä noin kolmensadan metrin välein. Tunneli korvaa suurelta osin olemassa olevan, Cenerin tunnelin kautta kulkevan, hitaamman vuoristoreitin. Tunnelin rakentaminen liittyy laajaan hankkeeseen, jolla parannetaan Sveitsin ja Saksan sekä Italian välisiä ratayhteyksiä. Cenerin pohjatunnelin lisäksi Zürichin ja Milanon välillä tulee olemaan Gotthardin pohjatunneli ja Zimmerbergin pohjatunneli. http://www.bav.admin.ch/projekte/index.html?lang=de Hankkeen toteutti AlpTransit Gotthard AG -yhtiö, joka on valtiollisen rautatieyhtiö SBB-CFF-FFS:n tytäryhtiö. == Rakennusprosessin eteneminen == 2010 huhtikuussa käytäviä ja tunneleita oli valmiina 7,7 km (19,4 %) 2011 tammikuussa 11,4 km (28,6 %) 2012 syyskuussa 21,8 km (54,8 %) 2015 helmikuussa 35,9 km (90,2 %). == Lähteet == * * Alp Transit, kotisivu * ===Viitteet=== Luokka:Sveitsin rautatietunnelit Luokka:Ticino
King Kong elää

King Kong elää (King Kong Lives) on John Guillerminin ohjaama yhdysvaltalainen seikkailu- ja tieteiselokuva vuodelta 1986. Se on jatko-osa vuoden 1976 King Kong -elokuvalle. == Juoni == Kun King Kong ammuttiin alas World Trade Centeristä, ei se kuollutkaan vaan vaipui koomaan. Kymmenen vuotta myöhemmin tiedemiehet haluavat herättää King Kongin takaisin henkiin. Tiedemiehet löytävätkin viidakon uumenista uuden jättiläisapinan, jonka he kuljettavat Yhdysvaltoihin vaativaa operaatiota varten. King Kong herää eloon ja ihmiset tulevat todistamaan valtaisaa tuhoa… == Vastaanotto == Video-oppaassa vuodelta 1994 Kari Salminen suositteli elokuvaa vain ”camp-herkistelijöille” ja antoi sille yhden tähden viidestä, mikä vastaa sanallista arviota ”huono”. == Lähteet == == Aiheesta muualla == * Luokka:King Kong -elokuvat Luokka:Vuoden 1986 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Yhdysvaltalaiset tieteiselokuvat Luokka:John Guillerminin ohjaamat elokuvat
Hapetus-pelkistystitraus

Hapetus-pelkistystitraus eli redox-titraus on titrausmenetelmä. Sen analyyttinen käyttö perustuu titrausliuoksen ja tutkittavan aineen eli analyytin väliseen hapetus-pelkistysreaktioon. Tällaisia titrauksia ovat muun muassa cerimetrinen ja jodometrinen titraus. == Periaate == Hapetus- pelkistystitrauksessa analyytti usein hapetetaan. Tällöin titrausliuoksena on jonkin vahvan hapettimen liuos. Usein käytettyjä hapettimia ovat kaliumpermanganaatti, Ce4+-ioni, kaliumdikromaatti, kaliumbromaatti ja kaliumjodaatti Joissakin menetelmissä tutkittava liuos hapetetaan tai pelkistetään ennen titrauksen aloittamista. Lisättäessä titrausliuosta tutkittavaan liuokseen analyytti hapettuu tai pelkistyy ja titrausliuos pelkistyy tai hapettuu. Kun ekvivalenttikohta saavutetaan, havaitaan potentiometristen mittausten perusteella piirretystä titrauskäyrästä, että liuoksen indikaattorielektrodin potentiaali verrattuna standardivetyelektrodin potentiaaliin nousee voimakkaasti.. Ekvivalettikohdan saavuttamiseen kuluneesta titrausliuoksen määrästä voidaan laske analyytin pitoisuus. Hapetus-pelkistystitrauksen ekvivalenttikohdan määrittämiseen voidaan käyttää potentiometriaa tai redox-indikaattoria. Redox-indikaattorit ovat useimmiten orgaanisia yhdisteitä, joiden hapettuneet ja pelkistyneet ovat erivärisiä ja värinmuutoksesta havaitaan ekvivalenttikohdan saavuttaminen. == Permanganaattititraus == Permanganaattititrauksessa hapettimena on permanganaatti-ioni, useimmiten kaliumpermanganaatin muodossa. Permanganaatti- ioni on väriltään voimakkaan violetti. Ioni pelkistyy happamissa olosuhteissa Mn2+-ioniksi, joka on väritön tai heikosti punertava. Kun permanganaattiliuoksen väri jää tutkittavaan liuokseen on titrauksen ekvivalenttikohta siinä. :MnO4 \+ 8 H+ \+ 5 e− → Mn2+ \+ 4 H2O Permanganaattiliuosten käyttämisessä titrausliuoksena on ongelmana se, että valo hajottaa permanganaattiliuoksen helposti mangaanidioksidiksi. == Cerimetrinen titraus == Cerimetrisessä titrauksessa Ce4+-ioni pelkistyy Ce3+-ioniksi. Cerimetristä titrausta käytetään määritettäessä useiden epäorgaanisten tai orgaanisten yhdisteiden pitoisuuksia. Tämän titrauksen yhteydessä käytetään indikaattorina usein ferroiinia. == Jodometrinen titraus == Jodometrisessä titrauksessa analyytti kykenee hapettamaan jodidi-ionit vapaaksi jodiksi. Jodi ja jodidi-ionit muodostavat trijodidi-ionin I3−. Trijodidi-ioni muodostaa sinisen yhdisteen tärkkelyksen kanssa. Jodometriassa titrausliuoksena käytetään tiosulfaatti-liuosta. Tiosulfaatti hapettuu jodin vaikutuksesta tetrationaatiksi. :I2 \+ 2 S2O32− → S4O62− \+ 2 I− Indikaattorina käytettävä tärkkelys lisätään titrauksen loppuvaiheessa ja titrausta tiosulfaatilla jatketaan, kunnes sininen väri on hävinnyt. == Lähteet == Luokka:Analyyttinen kemia
Lars Jungnickel

Lars Jungnickel (s. 31. elokuuta 1981) on saksalainen jalkapalloilija. Hän edustaa 3. Ligassa pelaavaa Dynamo Dresdeniä. Jungnickel on pelipaikaltaan keskikenttäpelaaja. Jungnickel pelasi juniorivuosinaan Dynamossa, josta hän siirtyi 20-vuotiaana Energie Cottbusiin 2001. Jungnickel pelasi Cottbusissa kuusi kautta, joista kolme Bundesliigassa. Kesällä 2007 hän palasi takaisin kasvattajaseuraansa. == Lähteet == Luokka:Saksalaiset jalkapalloilijat Luokka:Vuonna 1981 syntyneet Luokka:Elävät henkilöt
Sarvikankaronmäki

thumb|Harvinainen betonista valmistettu konekivääripesäke. Sarvikankaronmäki on Urjalassa Kortejärven eteläpäässä sijaitseva 14 ha laajuinen metsä, jossa on Pietari Suuren merilinnoitukseen liittyvä puolustusvarustus. Juoksuhaudat ovat kahden metrin syvyisiä ja muodostavat kaksitasoisen kehän 2,2 ha alueella lähellä jokisuuta, jossa on kaksi betonista konekivääripesäkettä ja miehistömonttu. Pesäkkeiden ampumasuunta on joen yli lounaaseen, josta saksalaisten oletettiin saapuvan Porintietä pitkin. Puolustusvarustukset on rakennettu pakkotyövoimalla Venäjän vallan aikana 1915 ja ne muuttuivat muinaisjäännökseksi 2015. Lähistöllä on useita muitakin vaatimattomampia varustuksia. Sarvikankaronmäki on entinen hakamaa, joka siirtyi tehometsätalouden piiriin vuonna 1976 kun se istutettiin pääosin kuusikolle. == Aiheesta muualla == * Sijainti * Suomen kenttälinnoitukset Luokka:Suomen linnoitukset Luokka:Urjala Luokka:Pirkanmaan historia
Alberto Franchetti

Alberto Franchetti (18. syyskuuta 1860 Torino – 4. elokuuta 1942 Viareggio) oli italialainen oopperasäveltäjä. Hän oli varakkaasta aatelisperheestä. Hän opiskeli Torinossa ja Venetsiassa, sitten Rheinbergerin ja Draeseken johdolla Saksassa.Allmusic.com: Alberto Franchetti > Biography Hänen oopperoitaan ovat Asrael (1888), Cristoforo Colombo (1892) ja Germania (1902).Muhi - Verismi Säveltäjä kieltäytyi Luigi Illican libretosta Toscaan, ja se annettiin Puccinille. Franchetti toimi Firenzen konservatorion johdossa vuosina 1926–1928. Italian antisemitistiset lait estivät lopulta Franchettin oopperoiden esittämisen. Pietro Mascagni lähestyi Mussolinia pyytäen tätä sallimaan sen, mutta tähän ei suostuttu.Mascagni.org: FAQ (Frequently Asked Questions) Myös Franchettin poika Arnold Franchetti oli säveltäjä.The New York Times: Arnold Franchetti, A Music Professor == Lähteet == == Aiheesta muualla == * Associazione per il musicista Alberto Franchetti * Operone.de: Alberto Franchetti Luokka:Italialaiset oopperasäveltäjät Luokka:Vuonna 1860 syntyneet Luokka:Vuonna 1942 kuolleet
Gotthardin tunneli

thumb|Tunnelien aukko Göschenenin asemalla. Oikealla näkyy myös Andermattin- radan tunneliaukko. Gotthardin tunneli on Alppien läpi kulkeva rautatietunneli Sveitsissä välillä Göschenen-Airolo, reitillä Zürich-Milano. Se on osa Gotthardin rautatietä. Tunneli on yksiaukkoinen ja kaksiraiteinen. Pohjoispäässä on päätunnelin rinnalla lyhyt, 196-metrinen aputunneli Göschenenin ratapihan lisäraiteita varten.Schienennetz Schweiz, s. 152 Tunnelin pituus on noin 15 kilometriä: alun perin pituus oli 15 003 metriä, mutta tunnelia pidennettiin tien rakentamisen yhteydessä eteläpäästään 42 metrillä 15 045-metriseksi vuonna 1972.Schienennetz Schweiz, s. 151 Tunneli otettiin yksiraiteisena käyttöön 1. tammikuuta 1882.Schienennetz Schweiz, s. 19 Kaksiraiteinen käyttö alkoi 1.6.1883.Schienennetz Schweiz, s. 43 Tunneliosuus sähköistettiin vuonna 1920.Schienennetz Schweiz, s. 65 Tunnelin eteläinen aukko Airolossa on 1 142 metrin korkeudessa. Pohjoinen aukko Göschenenissä on 1 106 m merenpinnan yläpuolella. Rata nousee molemmista suunnista tunnelin keskikohtaa kohti niin, että radan korkein kohta on 1 151 m merenpinnan yläpuolella.Bahnprofil Schweiz, s. 69 Tunnelissa on kaksi raiteenvaihtopaikkaa: Gottardo Sud, Ticinon puolella sekä Gotthard Nord, Urissa. Gotthardin tunneli on ollut merkittävä junareitti Italiasta pohjoiseen. Sen merkitys kuitenkin väheni, kun valtaosa liikenteestä siirtyi Gotthardin pohjatunneliin loppuvuodesta 2016 alkaen. == Lähteet == * * === Viitteet === == Aiheesta muualla == *Gotthardin rautatie Sveitsin historiallisessa tietosanakirjassa (saksaksi) Luokka:Sveitsin rautatietunnelit Luokka:Uri Luokka: Ticino
Uuden Englannin hurrikaani 1938

Uuden Englannin hurrikaani 1938 oli ensimmäinen Uuteen Englantiin iskenyt hurrikaani sitten vuoden 1869. Hirmumyrsky kehittyi lähellä Afrikan rannikkoa ja nousi voimakkuusluokkaan 5 Saffirin-Simpsonin hurrikaaniasteikolla ennen iskeytymistään Long Islandille luokan 3 hurrikaanina 21. syyskuuta. Sen arvioidaan vaatineen 682–800 kuolonuhria, tuhonneen yli 57 000 asuinrakennusta ja aiheuttaneen vuoden 2004 rahassa 5,97 miljardin dollarin vahingot. ==Lähteet== ==Aiheesta muualla== *The Great Hurricane of 1938 Luokka:Vuoden 1938 luonnonmullistukset Luokka:Luonnonmullistukset Yhdysvalloissa Luokka:Trooppiset hirmumyrskyt
Lover Man (Oh, Where Can You Be?)

”Lover Man (Oh, Where Can You Be?)” on Billie Holidayn laulama jazzkappale vuodelta 1942. Sen sävelsivät ja sanoittivat James Edward Davis, Ram Ramirez ja Jimmy Sherman. Kappale julkaistiin vuonna 1942, mutta Holiday pääsi nauhoittamaan sen vasta vuonna 1944 muusikkoliitto AFM:n lakon takia. Holiday halusi laulunsa taustalle viuluja, mikä oli epätavallista ajan jazzmusiikissa, ja tuottaja Milt Gabler vastusti aluksi ehdotusta. Laulajatar sai kuitenkin lopulta tahtonsa läpi. Holidayn tulkinta kappaleesta valittiin Grammy Hall of Fameen vuonna 1989. Se oli myös Holidayn ainoa julkaisu, joka nousi Billboardin singlelistalle. Kappaleesta on tullut yksi useimmin nauhoitetuista standardeista. Dizzy Gillespie nauhoitti vuonna 1945 suositun bebop-version kappaleesta laulaja Sarah Vaughanin ja saksofonisti Charlie Parkerin kanssa. Vaughan nauhoitti laulun myöhemmin urallaan useita kertoja. Sen ovat äänittäneet myös muun muassa Eddie Heywood, Benny Carter, Jimmy Smith, Sonny Rollins ja Ella Fitzgerald. ==Lähteet== Luokka:Vuoden 1942 kappaleet Luokka:Jazzkappaleet Luokka:Jazzstandardit Luokka:Yhdysvaltalaiset musiikkikappaleet
USL Second Division

USL Second Division (USL-2) oli vuosina 1995–2010 pelattu miesten jalkapallon ammattilaisliiga Yhdysvalloissa. Se oli Major League Soccerin ja USL First Divisionin jälkeen kolmannella tasolla maan sarjapyramidissa. Liigaa hallinnoi United Soccer Leagues. Franchise-tyyppisestä seurojen omistuspohjasta johtuen Yhdysvaltain jalkapalloliigojen välillä ei ole suoraan urheilulliseen menestykseen perustuvaa nousu- ja pudotusjärjestelmää. USL Second Divisionin joukkueet pelasivat myös Lamar Hunt U.S. Open Cupissa. == Historia == Liigan juuret ovat kaudella 1986–1987 aloittaneessa sisäliigassa Southwest Indoor Soccer League, josta muodostui lukuisten muutosten jälkeen nykyinen United Soccer Leagues vuonna 1999. Ulkoliigan pelaaminen aloitettiin kaudella 1989. Vuonna 1995 liiga jaettiin kahteen tasoon ja vuonna 1996 näiden yläpuolelle lisättiin kolmas taso, joka yhdistyi erillisen A-Leaguen (myöhemmin USL First Division) kanssa vuonna 1997. Ennen vuonna 2005 käyttöön otettua USL Second Division -nimeä liiga tunnettiin nimillä Pro League (1995–1996), D-3 Pro League (1997–2002), Pro Select League (2003) ja Pro Soccer League (2004). Kauden 2010 jälkeen USL First Division ja USL Second Division yhdistyivät USL Pro -liigaksi. == Mestarit == * 1995: Long Island Rough Riders * 1996: Charleston Battery * 1997: Albuquerque Geckos * 1998: Chicago Stingers * 1999: Western Mass Pioneers * 2000: Charlotte Eagles * 2001: Utah Blitzz * 2002: Long Island Rough Riders * 2003: Wilmington Hammerheads * 2004: Utah Blitzz * 2005: Charlotte Eagles * 2006: Richmond Kickers * 2007: Harrisburg City Islanders * 2008: Cleveland City Stars * 2009: Richmond Kickers * 2010: Charleston Battery == Lähteet == == Aiheesta muualla == * USL Second Division United Soccer Leaguesin sivustolla Luokka:Yhdysvaltain jalkapallosarjat
Voimistelu kesäolympialaisissa 1992

Voimistelu kesäolympialaisissa 1992 käsitti 14 telinevoimistelulajia, joista kahdeksan oli miehille ja kuusi naisille, sekä lisäksi rytmisen voimistelun henkilökohtaisen kilpailun naisille. IVYn ja Georgian muodostamaa yhdistynyttä joukkuetta edustanut valkovenäläinen Vitali Štšerbo voitti kuusi kultamitalia, mihin yksikään toinen voimistelija ei ole yksissä olympialaisissa pystynyt. == Miesten telinevoimistelu == === Kuusiottelu === Sija Urheilija Maa Pisteet Vitali Štšerbo 59,025 Hryhori Misjutin 58,925 Valeri Belenki 58,625 === Permanto === Sija Urheilija Maa Pisteet Li Xiaoshuang 9,925 Yukio Iketani 9,787 Hryhori Misjutin 9,787 === Hevonen === Sija Urheilija Maa Pisteet Vitali Štšerbo 9,925 Pae Gil-Su 9,925 Andreas Wecker 9,887 === Renkaat === Sija Urheilija Maa Pisteet Vitali Štšerbo 9,937 Li Jing 9,875 Li Xiaoshuang 9,862 Andreas Wecker 9,862 === Hyppy === Sija Urheilija Maa Pisteet Vitali Štšerbo 9,856 Hryhori Misjutin 9,781 Yoo Ok-Ryul 9,762 === Nojapuut === Sija Urheilija Maa Pisteet Vitali Štšerbo 9,900 Li Jing 9,812 Guo Linyao 9,800 Igor Korobtšinski 9,800 Masayuki Matsunaga 9,800 === Rekki === Sija Urheilija Maa Pisteet Trent Dimas 9,875 Hryhori Misjutin 9,837 Andreas Wecker 9,837 === Joukkuekilpailu === Sija Urheilijat Maa Pisteet Vitali Štšerbo Valeri Belenki Hryhori Misjutin Igor Korobtšinski Aleksei Voropajev Rustam Šaripov valign=top Li Xiaoshuang Li Chunyang Guo Linyao Li Jing Li Dashuang Li Ge valign=top Yukio Iketani Yoshiaki Hatakeda Takashi Chinen Daisuke Nishikawa Yutaka Aihara Masayuki Matsunaga valign=top == Naisten telinevoimistelu == === Neliottelu === Sija Urheilija Maa Pisteet Tatjana Gutsu 39,737 Shannon Miller 39,725 Lavinia Miloșovici 39,687 === Permanto === Sija Urheilija Maa Pisteet Lavinia Miloșovici 10,000 Henrietta Ónodi 9,950 Cristina Bontaș 9,912 Tatjana Gutsu 9,912 Shannon Miller 9,912 === Puomi === Sija Urheilija Maa Pisteet Tatjana Lysenko 9,975 Lu Li 9,912 Shannon Miller 9,912 === Eritasonojapuut === Sija Urheilija Maa Pisteet Lu Li 10,000 Tatjana Gutsu 9,975 Shannon Miller 9,962 === Hyppy === Sija Urheilija Maa Pisteet Henrietta Ónodi 9,925 Lavinia Miloșovici 9,925 Tatjana Lysenko 9,912 === Joukkuekilpailu === Sija Urheilijat Maa Pisteet Svetlana Boginskaja Roza Galijeva Jelena Grudneva Tatjana Gutsu Tatjana Lysenko Oksana Tšusovitina valign=top Maria Neculiță Mirela Pașca Vanda Hădărean Gina Gogean Cristina Bontaș Lavinia Miloșovici valign=top Dominique Dawes Wendy Bruce Betty Okino Kerri Strug Shannon Miller Kim Zmeskal valign=top == Naisten rytminen voimistelu == === Neliottelu === Sija Urheilija Maa Pisteet Aleksandra Timošenko 59,037 Carolina Pascual 58,100 Oksana Skaldina 57,912 == Mitalitaulukko == 1\. 10 5 5 20 2\. 2 4 2 8 3\. 2 1 2 5 4\. 1 2 3 6 5\. 1 1 0 2 6\. 1 0 0 1 7\. 0 1 2 3 7\. 0 1 2 3 9\. 0 1 0 1 10\. 0 0 1 1 == Lähteet == * 1992 Luokka:Kesäolympialaiset 1992
Harrisburg City Islanders

Harrisburg City Islanders on yhdysvaltalainen jalkapalloseura, jonka joukkue pelaa United Soccer Leaguessa. Seuran kotipaikka on Pennsylvanian pääkaupunki Harrisburg. Sen stadion Skyline Sports Complex sijaitsee Susquehannajoen City Islandilla. City Islanders pelasi kausina 2004–2010 USL Second Divisionissä. Kaudella 2007 joukkue voitti sarjan mestaruuden ja ylsi samalla Lamar Hunt U.S. Open Cupin puolivälieriin. Kaudeksi 2011 City Islanders liittyi USL Prohon, joka perustettiin yhdistämällä USL First Division ja USL Second Division. USL-joukkueen lisäksi City Islandersilla miesten joukkue alle 20-vuotiaille tarkoitetussa Super-20 Leaguessa sekä poika- ja tyttöjoukkueet Super Y-Leaguessa. Seuralla on yhteistyösopimus Major League Soccerin Philadelphia Unionin kanssa. == Lähteet == == Aiheesta muualla == * Harrisburg City Islandersin sivusto * Harrisburg City Islanders United Soccer Leaguesin sivustolla Luokka:Pennsylvanian urheilu Luokka:Yhdysvaltalaiset jalkapalloseurat
Jamie Kennedy

James Harvey "Jamie" Kennedy (s. 25. toukokuuta 1970 Upper Darby, Pennsylvania, Yhdysvallat) on yhdysvaltalainen näyttelijä, tuottaja ja stand- up-koomikko. Hän on näytellyt muun muassa Scream-trilogiassa ja juontanut omaa TV-ohjelmaansa Jamie Kennedy Experiment. Kennedy toimii ääninäyttelijänä englanninkielisessä Fanboy & Chum Chum -piirrossarjassa Kylen roolissa. == Valikoitu filmografia == ===Elokuvia=== *Scream (1996) *Scream 2 (1997) *Koukkusormi (1999) *Scream 3 (2000) *Max Keeble - Kosto elää (2001) *Rakkaus viiltää (2001) *Son of the Mask (2005) *Kickin It Old Skool (2007) ===TV- ohjelmia=== * Jamie Kennedy Experiment * Aavekuiskaaja ==Aiheesta muualla== * *Viralliset kotisivut Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
BC Rakvere Tarvas

BC Rakvere Tarvas on virolainen pääsarjatason koripalloseura Rakveresta. Kaudella 2009–2010 seura pääsi ensimmäistä kertaa historiansa aikana SEB Korvpalli Meistriliigan pudotuspeleihin. Seuran tunnus on alkuhärkä, "tarvas". == Kokoonpano == * #6 Karl Vimberg (EST) * #7 Eric Lane (USA) * #9 Priit Lokutšievski (EST) * #11 Mattias Hunt (EST) * #12 Kaspar Põldmaa (EST) * #14 Raido Villers (EST) * #15 Silver Kallas (EST) * #21 Mooses Kaja (EST) * #22 Mihkel Mager (EST) * #23 Mario Luik (EST) * #24 Mart Suursu (EST) == Aiheesta muualla == * Virallinen kotisivu Rakvere Luokka:Rakvere
Ari Hellgren

Ari Hellgren (s. 7. syyskuuta 1954 Tampere) on entinen suomalainen jääkiekkoilija, pelipaikaltaan maalivahti. Hellgren aloitti uransa Tampereen Ilveksessä 1970-luvun alkupuolella. Hellgren pelasi pääasiassa SM-liigassa, kunnes siirtyi kaudeksi 1976–1977 jyväskyläläiseen JYPiin, joka pelasi vielä I-divisioonassa. JYPissä pelatun kauden jälkeen Hellgren siirtyi Oulun Kärppiin, joka oli juuri noussut divisioonasta. Hellgren on voittanut yhden Suomen mestaruuden, kaudella Oulun Kärpissä. Hellgren oli nimetty Lake Placidin talviolympialaisten 1980 Suomen olympiajoukkueen varamieheksi. Hellgren on toiminut myös valmentajana, ja on nykyisin Kärppien veteraanijoukkueen, Nitro-Kärppien, hallituksen puheenjohtaja ja myös pelaa seurassa. == Lähteet == Luokka:Suomalaiset jääkiekkomaalivahdit Luokka:Vuonna 1954 syntyneet Luokka:Elävät henkilöt
Steffen Büttner

Steffen Büttner (s. 2. marraskuuta 1963) on entinen saksalainen jalkapalloilija. Hänen pelipaikkansa oli puolustaja. Büttnerin ura alkoi Dynamo Dresdenissä, jossa hän debytoi 1984. Hän voitti 1980-luvun lopulla Dynamossa DDR:n mestaruuden kahdesti ja cupin kahdesti. Hän edusti myös DDR:n maajoukkuetta kolmessa maaottelussa 1990. Saksan jälleenyhdistymisen jälkeen Büttner pelasi Dynamossa Bundesliigassa kaudella 1991–1992, mutta siirtyi kauden päätteeksi alemmalle sarjatasolle Union Berliniin. Kahden kauden jälkeen Büttner palasi Dresdeniin, jossa hän pelasi Dresdner SC:ssa 1994–1998 ja FV Dresden 06:ssa 1998–2001. Büttner pelasi uransa aikana Dynamossa 121 pääsarjatason ottelua, joissa hän teki kolme maalia. == Lähteet == Luokka:Saksalaiset jalkapalloilijat Luokka:Itäsaksalaiset jalkapalloilijat Luokka:Vuonna 1963 syntyneet Luokka:Elävät henkilöt
John Grahame

John Grahame (s. 31. elokuuta 1975 Denver, Colorado, Yhdysvallat) on yhdysvaltalainen uransa lopettanut jääkiekkomaalivahti. Hän pelasi NHL:ssä 224 runkosarjaottelua vuosina 1999–2008. Grahame voitti Stanley Cupin vuonna 2004 pelatessaan Tampa Bay Lightningissa. Hänen isänsä Ron Grahame oli myös maalivahti. ==Ura== ===Junioriura=== Grahame aloitti uransa USHL-liigan Sioux City Musketeersissa kaudella 1993–1994. Boston Bruins varasi hänet kauden jälkeen vuotuisessa varaustilaisuudessa vuorolla 229. USHL:n jälkeen Grahame siirtyi Lake Superior Staten yliopistoon kolmeksi vuodeksi pelaamaan. ===Boston Bruins=== Kaudella 1997–1998 Grahame teki sopimuksen Boston Bruinsin kanssa, ja siirtyi joukkueen farmiin Providence Bruinsiin. Hän hävisi valtaosan tulokaskauden otteluistaan, mutta seuraavana vuonna puolestaan pelasi miltei tappioitta. Kaudella Grahame pääsi ensimmäistä kertaa pelaamaan NHL:ssä, kun Bostonin ykkösmaalivahti Byron Dafoella oli sopimuskiista. Grahame pelasi 27 ottelua kunnes hänet lähetettiin takaisin Providenceen Dafoen uusiessa sopimuksensa. Kaudella Grahame valittiin Bostonin kakkosmaalivahdiksi. Juuri ennen kauden hän kuitenkin mursi nilkkansa, eikä enää palattuaan kyennyt pelaamaan samalla tasolla kuin aiemmin. Grahamen peliaika jäi vähäiseksi, kunnes hänelle avautui ykkösvahdin paikka kaudeksi Dafoen siirtyessä pois joukkueesta. 23 ottelun jälkeen Boston myi Grahamen Tampa Bay Lightningiin varaustilaisuuden neljättä varausvuoroa vastaan. ===Tampa Bay ja Carolina=== Tampa Bayssa Grahame pelasi kaksi kautta Nikolai Habibulinin varamaalivahtina. Kausi on ollut tilastollisesti Grahamen uran paras, ja kauden päätteeksi Tampa Bay voitti Stanley Cupin. Seuraavana vuonna työsulkukautena Grahame ei pelannut missään. Kaudella hänestä tuli Tampa Bayn ykkösmaalivahti. Pudotuspeleissä hänet syrjäytti Sean Burke, eikä Grahame saanut jatkosopimusta seuralta kauden jälkeen. Carolina Hurricanes solmi kahden vuoden sopimuksen Grahamen kanssa kesällä 2006. Hän pelasi kakkosmaalivahtina aina tammikuuhun 2008 saakka, jolloin hänet lähettiin farmiseuraan Albany River Ratsiin. Yhteensä Grahame pelasi 45 ottelua Carolinassa. ===KHL ja paluu Amerikkaan=== Kaudeksi 2008–2009 Grahame siirtyi Venäjälle uuteen KHL-liigaan Avangard Omskin joukkueeseen. Hän pelasi vain 20 ottelua Avangardissa, sillä joukkue sanoi sopimuksen irti Grahamen kahakoitua humalassa paikallisessa yökerhossa. Grahame palasi Pohjois-Amerikkaan ja pelasi kauden 2009–2010 alun AHL-liigan Adirondack Phantomsissa. Hän solmi Colorado Avalanchen kanssa sopimuksen ja siirtyi seuran farmiin Lake Erie Monstersiin. Grahame pelasi Monstersissa kauden 2010–2011 loppuun ja ilmoitti lopettavansa uransa. Hän siirtyi junioriseura Sioux City Musketeersin maalivahtivalmentajaksi. Grahame palasi kuitenkin maaliskuussa 2012 ammattilaispelaajaksi, kun hän teki loppukauden sopimuksen maalivahtien loukkaantumisista kärsivän New York Islandersin kanssa. ==Lähteet== * ===Viitteet=== == Aiheesta muualla == Luokka:Yhdysvaltalaiset jääkiekkomaalivahdit Luokka:Boston Bruinsin varaamat pelaajat Luokka:Vuonna 1975 syntyneet Luokka:Elävät henkilöt
Gina Gogean

Gina Elena Gogean (s. 9. syyskuuta 1977 Câmpuri, Vrancea, Romania) on entinen romanialainen telinevoimistelija ja olympiamitalisti. Hän voitti 1990-luvulla kuusi henkilökohtaista maailmanmestaruutta kolmella eri telineellä sekä Euroopan-mestaruuden moniottelussa, permannolla ja puomilla. Eritasonojapuut olivat hänen heikoin telineensä. Gogean saavutti Barcelonan 1992 olympialaisissa pronssia telinevoimistelun joukkuekilpailussa. Henkilökohtaisessa moniottelussa hän oli kuudes. Telinekohtaisiin loppukilpailuihin hän pääsi hypyssä ja sijoittui viidenneksi. Atlantan 1996 olympialaisissa Gogean saavutti hopeaa henkilökohtaisessa moniottelussa sekä pronssia hypyssä, puomilla ja joukkuekilpailussa. Permannolla hän sijoittui seitsemänneksi. Vuonna 1993 Gogean saavutti Birminghamin MM-kilpailuissa hopeaa moniottelussa ja permannolla sekä pronssia puomilla. Vuonna 1994 hän voitti Dortmundissa MM-kultaa joukkuekilpailussa. Samana vuonna Brisbanen MM- kilpailuissa hän voitti kultaa hypyssä sekä saavutti pronssia permannolla. Sabaessa 1995 hän voitti kultaa permannolla ja joukkuekilpailussa sekä saavutti pronssia hypyssä. San Juanin MM-kilpailuissa 1996 hänen meriitteihinsä lisättiin permannon ja hypyn maailmanmestaruus. Lausannen MM- kilpailuissa 1997 hän voitti kultaa puomilla, permannolla ja joukkuekilpailussa sekä saavutti pronssia hypyssä. Yhteensä hän kokosi MM- kilpailuista yhdeksän kultaa, kaksi hopeaa ja neljä pronssia. Vuonna 1992 Nantesin EM-kilpailuissa Gogean voitti kultaa permannolla sekä saavutti hopeaa moniottelussa ja hypyssä. Tukholmassa 1994 hän voitti EM-kultaa moniottelussa, puomilla ja joukkuekilpailussa sekä saavutti pronssia permannolla. Birminghamin EM-kilpailuissa 1996 hän voitti kultaa joukkuekilpailussa sekä saavutti hopeaa hypyssä ja puomilla. EM-kilpailuista hänellä on mitaleja yhteensä viisi kultaa, neljä hopeaa ja yksi pronssi. ==Lähteet== * * Luokka:Romanialaiset olympiamitalistit Luokka:Romanialaiset telinevoimistelijat Luokka:Vuonna 1977 syntyneet Luokka:Elävät henkilöt
Hrungnir

Hrungnir ( ”tappelupukari”) on skandinaavisessa mytologiassa vahvin jättiläisistä. Proosa-Eddan Skáldskaparmálissa kerrotaan, että kerran Odin ratsasti hevosellaan Sleipnirillä Jotunheimiiin ja vieraili Hrungnirin luona. Jättiläinen kysyy Odinilta, mikä mies tämä oikein on, kun saapuu ratsain läpi ilman ja veden kultakypärä päässään. Hrungnir toteaa myös, että muukalaisella on ihmeellisen hieno ratsu. Odin lyö jättiläisen kanssa vetoa, ettei Jotunheimissa ole yhtäkään niin hyvää hevosta kuin Sleipnir. Hrungnir myöntää, että muukalaisella on kyllä hyvä hevonen, mutta että hänellä itsellään on vielä nopeampi hevonen nimeltään Gullfaxi. Jättiläinen on nyt saanut tarpeekseen Odinin kerskailusta ja päättää maksaa hänelle rehentelyn. Hrungnir nousee ratsunsa selkään, mutta Odin ratsastaa nopeasti pakoon ja on ensimmäisenä seuraavan kukkulan huipulla. Hrungnir ajaa raivon sokeuttamana Odinia takaa aina Asgårdin porteille saakka. Sen jälkeen Odin houkuttelee Hrungnirin Asgårdiin juomaan olutta. Juotuaan olutta Valhallassa jättiläinen alkaa kerskailla ja haastaa Thorin kaksintaisteluun. Thor ja Hrungnir kohtaavat Kivitarhoilla, jossa Hrungnirilla on apunaan savesta tehty valtava jätti Mökkurkálfi. Thor heittää Mjöllnirin Hrungniria kohti ja Hrungnir linkoaa kiven vasaraa päin. Heittokivi hajoaa pirstaleiksi, joista yksi uppoaa Thorin otsaan, Mjöllnir taas halkaisee Hrungnirin kallon ja tappaa jättiläisen. Thorin palvelija Thjálfi hakkaa savijätti Mökkurkálfilta jalat alta ja niin on taistelu ohi.Sumari 2007, s. 129-133 Thor on kuitenkin jäänyt kaatuneen Hrungnirin jalan alle, eikä kukaan jumalista pysty päästämään häntä pinteestä. Lopulta Thorin kolme yötä vanha poika Magni nostaa jättiläisen jalan ja päästää isänsä puristuksesta. Kivensiru jää Thorin otsaan, vaikka näkijätär Gróa yrittää irrottaa sen loitsuin.Sumari 2007, s. 133-135 == Lähteet== *Sumari, Anni (toim): Óðinnin ratsu. Skandinaaviset jumaltarut. Like 2007. ISBN 978-952-471-935-3. ===Viitteet=== Luokka:Skandinaavisen mytologian jättiläiset
Sounds of the Universe

Sounds of the Universe on brittiläisen Depeche Moden 12. studioalbumi. Se julkaistiin Euroopassa 20. huhtikuuta 2009 ja vuorokautta myöhemmin Yhdysvalloissa ja Kanadassa. == Kappaleet == Kaikki kappaleet on kirjoittanut Martin Gore, ellei toisin ole mainittu. # # # # # # # # # # # # # == Arviot == * Metacritic: 70/100Metacritic review * Allmusic: Allmusic review * Rolling Stone: Rolling Stone * Soundi: DEPECHE MODE: Sounds Of The Universe Viitattu 4.10.2022. == Aiheesta muualla == * Sounds of the Universe discogs.com -sivustolla == Lähteet == Luokka:Depeche Moden albumit Luokka:Mute Recordsin albumit Luokka:Vuoden 2009 albumit
Heinz Werner

Heinz Werner (12. huhtikuuta 1916 – 12. syyskuuta 1968) oli saksalainen jalkapalloilija ja jalkapallovalmentaja. == Ura == Werner aloitti seurajalkapallon kaksitoistavuotiaana. Hän pelasi TSV Stahl Riesassa aina vuoteen 1953 saakka, jonka jälkeen Werner toimi Sporthochschule DHfK:n valmentajana. Tammikuussa 1955 Werner siirtyi Dynamo Dresdenin valmentajaksi, mutta lopetti valmennuksen puolentoista kauden jälkeen. Myöhemmin Werner toimi Dresdner BSG Lok Dresdenin valmentajana. Vuodet 1961–1963 hän toimi SC Motor Karl-Marx-Stadtin päävalmentajana. Myöhemmin Werner toimi vielä BSG Motor Zwickaun valmentajana. == Lähteet == Luokka:Itäsaksalaiset jalkapallovalmentajat Luokka:Itäsaksalaiset jalkapalloilijat Luokka:Vuonna 1916 syntyneet Luokka:Vuonna 1968 kuolleet
Mänttä-Vilppulan vaakuna

Mänttä-Vilppulan vaakuna on Mänttä-Vilppulan kaupungin tunnus. Se on alun perin hyväksytty Vilppulan kunnanvaakunaksi Vilppulan kunnanvaltuustossa 25. maaliskuuta 1957 ja vahvistettu sisäasiainministeriössä 7. kesäkuuta samana vuonna. Vaakunan aihe viittaa kirkonkylän rautatie- ja maantiesiltoihin ja sen havunoksat metsänjalostusteollisuuteen. Vaakuna valittiin Mänttä-Vilppulan kunnanvaakunaksi 2009 Mäntän ja Vilppulan kuntaliitoksen yhteydessä. Vaakunan selitys on ”punaisessa kentässä alareunastaan kaareva hirsi, josta kasvaa kolme havunoksaa; kokonaan hopeaa.” Vaakunan on suunnitellut Olof Eriksson. == Lähteet == * * Mänttä-Vilppula Vaakuna
Tatjana Gutsu

Tatjana Konstantinovna Gutsu (, , s. 5. syyskuuta 1976 Chișinău, Moldavian SNT) on entinen ukrainalainen telinevoimistelija ja olympiavoittaja. Hän saavutti arvokisavoittoja vuosina 1991 ja 1992. Gutsu saavutti Barcelonan 1992 olympialaisissa kultaa henkilökohtaisessa neliottelussa ja joukkuekilpailussa. Lisäksi hän saavutti hopeaa eritasonojapuilla ja pronssia permannolla. Hän epäonnistui pahasti joukkuekilpailun puomiosuudella mutta henkilökohtaisessa neliottelussa hän oli puomilla paras. Vuonna 1991 Indianapolisin MM- kilpailuissa Gutsu voitti kultaa joukkuekilpailussa sekä saavutti hopeaa puomilla ja eritasonojapuilla. Vuonna 1992 Nantesin EM-kilpailuissa Gutsu voitti kultaa moniottelussa, eritasonojapuilla ja hypyssä sekä saavutti hopeaa puomilla ja pronssia permannolla; joukkuekilpailu ei kuulunut ohjelmaan. ==Lähteet== * * Luokka:Ukrainalaiset olympiavoittajat Luokka:Neuvostoliittolaiset olympiavoittajat Luokka:Ukrainalaiset telinevoimistelijat Luokka:Neuvostoliittolaiset telinevoimistelijat Luokka:Vuonna 1976 syntyneet Luokka:Elävät henkilöt
Cerbalus aravensis

Cerbalus aravensis on jahtihämähäkkeihin kuuluva kookas hämähäkkilaji, joka kuvattiin tieteelle uutena lajina Israelista vuonna 2010. C. aravensis on Lähi-idän alueen suurikokoisin hämähäkki ja sen raajojen kärkiväli voi olla jopa 15 senttimetriä. Laji on väritykseltään vaalea, mutta raajojen nivelet ja kärkiosat sekä prosoman selkäpuoli ovat mustankirjavat. Lajin elintavoista tiedetään toistaiseksi hyvin vähän. Se on yöaktiivinen ja aktiivisimmillaan kuumien kesäkuukausien aikana. Hämähäkki rakentaa suojapaikakseen maanalaisen onkalon, jonka se sulkee yhteenliimatusta hiekasta muodostuvalla kannella.http://www.israel21c.org/briefs/haifa-u-discovers-new-spider-species Toistaiseksi lajin ainoa tunnettu elinalue on vain muutaman neliökilometrin laajuinen Samarin dyynialue Etelä-Israelissa. Dyynialueella tapahtuva kaivostoiminta muodostaa uhkan lajin säilymiselle.http://www.sciencedaily.com/releases/2010/01/100111102534.htm == Lähteet == == Aiheesta muualla == *Tutkijat löysivät uuden hämähäkkilajin Israelista. HS.fi 12.1.2010 Luokka:Hämähäkit
Veikko Hoffrén

Veikko Johannes Hoffrén (16. maaliskuuta 1931 Pori – 1988) oli suomalainen moukarinheittäjä. Hän edusti Porin Pyrintöä ja Turun Tovereita. Hoffrén voitti moukarinheiton Suomen-mestaruuden Tampereella 1957. Hän saavutti myös SM- hopeaa vuonna 1958 sekä pronssia vuosina 1952, 1953, 1954 ja 1956. Hän edusti Suomea 19 maaottelussa vuosina 1952–1959. Ennätyksekseen hän heitti tuloksen 60,88 m vuonna 1957. == Lähteet == Luokka:Suomalaiset moukarinheittäjät Luokka:Vuonna 1931 syntyneet Luokka:Vuonna 1988 kuolleet
Tatjana Lysenko (voimistelija)

Tatjana Feliksovna Lysenko (, s. 23. kesäkuuta 1975 H’erson, Ukrainan SNT) on entinen ukrainalainen telinevoimistelija ja olympiavoittaja. Hän saavutti arvokisamitaleja vuosina 1991–1993. Lysenko voitti Barcelonan 1992 olympialaisissa kultaa puomilla ja joukkuekilpailussa. Lisäksi hän saavutti pronssia hypyssä ja sijoittui seitsemänneksi henkilökohtaisessa neliottelussa. Vuonna 1991 Indianapolisin MM-kilpailuissa Lysenko voitti kultaa joukkuekilpailussa. Huhtikuussa 1992 hän saavutti Pariisissa MM-pronssia permannolla ja kuukautta myöhemmin Nantesissa EM-hopeaa eritasonojapuilla. Vuonna 1993 hän saavutti Birminghamin MM-kilpailuissa pronssia moniottelussa. ==Lähteet== * * * * Luokka:Ukrainalaiset olympiavoittajat Luokka:Neuvostoliittolaiset olympiavoittajat Luokka:Ukrainalaiset telinevoimistelijat Luokka:Neuvostoliittolaiset telinevoimistelijat Luokka:Vuonna 1975 syntyneet Luokka:Elävät henkilöt
Esa Wahlman

Esa Matias Wahlman (14. tammikuuta 1941 Pori – 12. joulukuuta 2000 Pori) oli suomalainen moukarinheittäjä.Urheilumme Kasvot Osa 2, Wahlman, Esa Matias, sivu 1283, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1974 Hän edusti Porin Pyrintöä, Turun Weikkoja ja Isojoenrannan Sisua. Wahlman saavutti moukarinheiton SM-pronssia Oulussa 1971 ja Joensuussa 1972. Hän edusti Suomea Helsingissä järjestetyssä maaottelussa vuonna 1972 sijoittuen viidenneksi. Ennätyksekseen hän heitti tuloksen 63,10 m vuonna 1972. TUL:n mestaruuden Wahlman voitti vuosina 1964 ja 1965 sekä 1969–1972. Wahlman kilpaili useasti Neuvostoliitossa ja Unkarissa jossa vuonna 1970 heitti Budapestissa TUL:n ennätyksen 62,90 m. Wahlman kuului Sisun johtokuntaan. Hän oli ammatiltaan teknikko ja harrasti uintia. Wahlmanin kotikunta oli Pori. == Lähteet == Luokka:Suomalaiset moukarinheittäjät Luokka:Vuonna 1941 syntyneet Luokka:Vuonna 2000 kuolleet
Gynandromorfi

Gynandromorfi on eläimen kehityshäiriö, jossa osa yksilöstä kantaa koiras- ja osa naaraspuolista kromosomistoa ja vastaavia ulkoisia tuntomerkkejä. Gynandromorfit ovat tavallisimpia hyönteisillä, mutta niitä esiintyy myös äyriäisillähttp://news.nationalgeographic.com/news/2005/06/0616_050616_gender_crab.html sekä linnuillahttp://www.scientificamerican.com/article.cfm?id=unique-bird- sheds-light-ohttp://users.skynet.be/fa398872/engoulm10.htm . Gynandromorfinen hyönteinen syntyy, kun kaksi siittiötä hedelmöittää kaksitumavaiheessa olevan munasolun. Tällöin yksilö alkaa muodostua soluista, joista osassa on naaraan ja osassa koiraan kromosomisto. Fenotyypissä tämä näkyy tyypillisesti bilateraalisena gynandromorfina eli eläimenä, joka jakaantuu vartalon keskiviivaa pitkin koiras- ja naaraspuolisiin osiin tai mosaiikkimaisesti, jolloin eläimessä on kromosomistoltaan eri sukupuolta olevia "paloja"http://www.daltonstate.edu/galeps/Gynandromorphs.htm K. Mikkola (2005), "Mitä peilaa perhossiipi", Baptria 30 (1-2), 29 Gynandromorfi voi olla myös anterio-posteriorinen, jolloin eläimen etu- ja takaosa ovat eri sukupuoltahttp://www.microbiologyprocedure.com/genetics/sex-chromosomal-non- disjunctions/gynandromorph.htm. == Aiheesta muualla == *Stephen W. Taber (1986), "A Bilateral Gynandromorph of the Western Harvester Ant, Pogonomyrmex occidentalis (Hymenoptera: Formicidae)". The Southwestern Naturalist 31 (2), 274 *Lucia, Abrahamovich, A. H. & Alvarez L. J. (2009), "A gynandromorph of Xylocopa nigrocincta Smith (Hymenoptera: Apidae)", Neotropical Entomology 38 (1), 155 *BBC News: Scientists solve half-cock chicken mystery == Katso myös == *Intersukupuolisuus *Hermafrodiitti == Lähteet == Luokka:Hyönteiset Luokka:Mutaatiot
Shannon Miller

Shannon Lee Miller (s. 10. maaliskuuta 1977 Rolla, Missouri, Yhdysvallat) on entinen yhdysvaltalainen telinevoimistelija ja olympiavoittaja. Hän voitti myös viisi henkilökohtaista maailmanmestaruutta. Miller saavutti Barcelonan olympialaisissa 1992 viisi mitalia: hopeaa henkilökohtaisessa neliottelussa ja puomilla sekä pronssia eritasonojapuilla, permannolla ja joukkuekilpailussa. Ilman mitalia hän jäi vain hypyssä, jossa hän sijoittui kuudenneksi. Atlantan olympialaisissa 1996 Miller voitti kultaa puomilla ja joukkuekilpailussa. Henkilökohtaisessa neliottelussa ja hypyssä hän sijoittui kahdeksanneksi. Vuonna 1991 Indianapolisin MM-kilpailuissa Miller saavutti hopeaa nojapuilla ja joukkuekilpailussa. Vuonna 1993 hän voitti Birminghamin MM-kilpailuissa kultaa moniottelussa, permannolla ja nojapuilla. Vuonna 1994 hän voitti Brisbanen MM-kilpailuissa kultaa moniottelussa ja puomilla sekä saavutti Dortmundissa MM-hopeaa joukkuekilpailussa. Vuonna 1995 hän jäi vaille henkilökohtaisia arvokisamitaleja mutta saavutti Sabaen MM-kilpailuissa pronssia joukkuekilpailussa. ==Lähteet== * * * * * == Aiheesta muualla == Luokka:Yhdysvaltalaiset olympiavoittajat Luokka:Yhdysvaltalaiset telinevoimistelijat Luokka:Vuonna 1977 syntyneet Luokka:Elävät henkilöt
Matthias Döschner

Matthias Döschner (s. 12. tammikuuta 1958 Dohna) on entinen itäsaksalainen jalkapalloilija. Hän oli pelipaikaltaan keskikenttäpelaaja. Döschner pelasi suurimman osan urastaan DDR-Oberligassa Dynamo Dresdenissä. Hän voitti seurassa kolmesti DDR:n mestaruuden ja neljästi cupin. Vuonna 1990 Döscher siirtyi 2. Bundesligaan Fortuna Kölniin, jossa hän pelasi yhden kauden ennen kuin lopetti uransa. Döschner edusti DDR:n maajoukkuetta 40 maaottelussa vuosina 1982–1989. Pelaajauran jälkeen Döschner on toiminut valmentajana muun muassa VfL Pirna-Copitzissa, Fortuna Magdeburgissa ja Rostocker FC:ssa. == Lähteet == Luokka:Itäsaksalaiset jalkapalloilijat Luokka:Saksalaiset jalkapallovalmentajat Luokka:Vuonna 1958 syntyneet Luokka:Elävät henkilöt
Lu Li

Lu Li (s. 30. elokuuta 1976 Changsha, Hunan, Kiina) on entinen kiinalainen telinevoimistelija ja olympiavoittaja. Pienikokoinen Lu voitti 15-vuotiaana Barcelonan 1992 olympialaisissa kultaa eritasonojapuilla saaden tuomareilta täydet kymmenen pistettä. Hänen lisäkseen vain romanialainen Lavinia Miloșovici voitti noissa kisoissa voimistelukultaa täyden kymmenen pisteen suorituksella. Lu saavutti lisäksi hopeaa puomilla. Joukkuekilpailussa hän sijoittui Kiinan joukkueessa neljänneksi ja henkilökohtaisessa moniottelussa 34:nneksi. ==Lähteet== * * Luokka:Kiinalaiset olympiavoittajat Luokka:Kiinalaiset telinevoimistelijat Luokka:Vuonna 1976 syntyneet Luokka:Elävät henkilöt
Lakaluoma (Lapua)

Lakaluoma sijaitsee Lapuan kaakkoisosassa, ja matkaa sieltä on Lapuan keskustaan 20 kilometriä. Vanhat asiakirjamerkinnät kertovat, että Lakaluoman ensimmäinen asukas on ollut Taninkalman lautturi 1600-luvun alkupuolella. Pääosa kylän vanhimmista torpista perustettiin Haapakoskelaisten talollisten toimesta 1700-luvun lopulla ja asiakirjat kertovat, että mukana oli kaksi Lakaluoma-nimistä torppaa. Tapana oli, että vanhin talon pojista perii talon ja seuraavalle pojalle annettiin torppa asuttavaksi. Muut perheen sisaruksista saivat lähteä etsimään "leipäpuuta" muualta piikana tai renkinä. Perimätietona kerrotaan, että Tamppari sai nimensä Kalliokosken isännän Lakajoen Hirsikoskeen rakentamasta tamppimyllystä. Varmuutta tämän väitteen todenperäisyydestä ei arkistotietojen valossa ole. Jaakko Mäki-Fossin Amerikan-tienesteillään lunastama itsellinen torppa saattaa olla Fossi-nimen takana. Luokka:Lapuan kylät
Panfu

Panfu oli massiivinen monen pelaajan verkkoroolipeli 6–12-vuotiaille, jossa luotiin oma panda-hahmo ja seikkailtiin Panfun saaressa. Pelaajat pystyivät suorittamaan tehtäviä, pelata minipelejä ja keskustella muiden pelaajien kanssa. Panfun tekijöiden mukaan saksalaisessa Panfussa oli 15 tuhatta rekisteröitynyttä pelaajaa.Interview with Panfu creators "Moritz Hohl" and "Kay Kühne" Panfu lopetti toimintansa syyskuussa 2016. == Historia == Kaksi Young Internet GmbHin perustajaa Kay Kühne ja Moritz Hohl julkaisivat Panfun 1. joulukuuta 2007, kolmen kuukauden kehittämisen ja yhden kuukauden betatestaamisen jälkeen. Panfun nimi koostui sanoista "Panda" ja kiinan kielisestä sanasta "fu", joka tarkoittaa onnea.Documentary about Panfu on German television Heinäkuussa 2009, verkkosivulla oli 10 miljoonaa käyttäjää maailmanlaajuisesti ja pelistä tuli lasten suurin virtuaalimaailma Euroopassa. Samoihin aikoihin verkkosivujen käyttäjäkunta oli nousut 15 miljoonaan ja peli oli käännetty kahteentoista kieleen. Myöhemmin Young Internet oli nimennyt yhtiönsä uudelleen goodbeans GmbH:ksi, tuleville mobiilipeleilleen sopivaksi. Tammikuussa 2015 goodbeans hakeutui konkurssiin, tosin jo kuukautta ennen pelin päivittäminen keskeytyi. Panfu lopetti toimintansa syyskuussa 2016, sekä peliä kehittänyt, että julkaissut goodbeans GmbH.https://twitter.com/VerenaDE/status/789287533561511936 == Panfun turvallisuus == Ylläpitäjien mukaan turvallisuus oli Panfun tärkein periaate. Panfussa chattailuun oli asetettu aikarajat turvallisuuden takia. Lisäksi pelissä oli sanasuodatin, joka esti sopimatonta puhetta sekä varoitti pelaajia. Suodatin saattoi poistaa pelaajilta puheoikeudet, jos sääntöjä yritettiin rikkoa useasti. Lisäksi chattia valvotiin kansainvälisesti. Valvojat pystyivät poistamaan pelaajan profiilin kokonaan, jos pelaaja rikkoi sääntöjä vakavasti. Pelaajat olivat voineet käyttää valmiiksi kirjoitettuja viestejä chattaamiseen.„Die Welt“ über Sicherheit im Netz == Jäsenyys == Joidenkin Panfun ominaisuuksien osalta pelaajien oli ostettava kultajäsenyys, nimeltään "Kultapanda". Jäsenyyden omaisuuksiin kuului mahdollisuus koristella laajemmin omaa puumajaa, ostamaan vaatteita ja adoptoimaan lemmikin. Joka kuukausi satunnaisesti valittuna perjantaina Panfu järjesti "Kultapanda- päivän". Päivä antoi kaikille pelaajille mahdollisuuden kokeilla Kultapanda- ominaisuuksia. == Lähteet == Luokka:MMORPG-pelit Luokka:Virtuaaliyhteisöt
Euroopanbrahmakehrääjä

Euroopanbrahmakehrääjä (Acanthobrahmaea europaea) on pienellä alueella Etelä- Italiassa tavattava suurikokoinen, kirjava yöperhonen, joka kuuluu enimmäkseen trooppisilla alueilla tavattavaan brahmakehrääjien heimoon. Se on sukunsa ainoa laji. == Koko ja ulkonäkö == Euroopanbrahmakehrääjä on heimonsa ainoa edustaja Euroopassa. Siipien pohjaväri on vaalean harmaanruskea ja siivissä on runsaasti tummia, aaltomaisia poikkiviivoja. Etusiiven poikki kulkee leveä, muuta siipeä ruskeampi, mustareunainen vyö, joka saattaa katkeilla. Lisäksi etusiivessä on mustanruskea etureunatäplä. kasiiven tyviosa on tummanharmaa. Lepäävä perhonen pitää siipiään ruumiin sivuilla. Siipiväli vaihtelee 60–80 mm välillä ja naaraat ovat koiraita kookkaampia. Tuntosarvet ovat sulkamaiset.http://www.leps.it/indexjs.htm?SpeciesPages/AcanEurop.htmhttp://www.nhm.ac.uk/nature- online/species-of-the-day/brahmaea-europaea/index.html Toukka on pohjaväriltään musta ja siinä on valkoisia ja oransseja kirjailuja. Toukan takapäässä on yksi ja etupäässä neljä piikkimäistä uloketta. Se käy läpi neljä nahanluontia ja koteloituu lopulta maaperään.http://www.nhm.ac.uk/nature- online/species-of-the-day/brahmaea-europaea/life-cycle/index.html == Levinneisyys ja lentoaika == Euroopanbrahmakehrääjää tavataan ainoastaan eteläisessä Italiassa, Basilicatan alueella sijaitsevan Monte Vulturen sammuneen tulivuoren ympäristössä sekä Apuliassa, Garganon niemimaan alueella. Vulturen alueella sijaitseva Grottichellen luonnonsuojelualue on perustettu brahmakehrääjän suojelemiseksihttp://www.ilvulture.it/modules/wfchannel/index.php?pagenum=9&sel;_lang=english . Perhonen lentää maalis-huhtikuussa. == Elinympäristö ja elintavat == Laji on relikti, joka on säilynyt elinalueellaan tertiäärikaudelta lähtien. Perhonen elää vuorenrinteiden lehtimetsissä 200–800 metrin korkeudella merenpinnasta. Se on aktiivinen muutamien tuntien ajan hämärän laskeuduttua. Täysikasvuinen perhonen ei nauti ravintoa. == Ravintokasvi == Toukka syö saarneja (Fraxinus sp.) ja likustereita (Ligustrum sp.). == Lähteet == Luokka:Kehrääjämäiset
Luettelo Viron kansallispuistoista

Tämä on luettelo Viron kansallispuistoista. Virossa oli vuoden 2020 alussa kuusi kansallispuistoa, ja useita satoja muita luonnonsuojelualueita. Viron maapinta-alasta 18,8 prosenttia ja vesipinta-alasta 28 prosenttia on suojeltu. Kansallispuisto Nimi viroksi Pinta-ala (km²) Sijainti Kuva Lyhyesti Alutagusen kansallispuisto Alutaguse rahvuspark 443,31 Itä-Virumaa Alutagusen alangolla Viron itäosassa sijaitseva harvaanasuttu, useasta eritasoisesta suojelualueesta koostuva kansallispuisto, jonka ytimenä ovat laajat suo- ja metsämaastot sekä Peipsijärven ja Narvajoen rannikkomaisemat. Karulan kansallispuisto Karula rahvuspark 123 Võrumaa ja Valgamaa Kompakti, metsien ja pienten järvien sävyttämä kansallispuisto Viron eteläosissa. Lahemaan kansallispuisto Lahemaa rahvuspark 725 Pohjois-Virossa Tallinnan itäpuolella Suomenlahden etelärannalla sijaitseva Viron suurin ja vanhin kansallispuisto. Soveltuu päiväretkikohteeksi Tallinnasta käsin. Matsalun kansallispuisto Matsalu rahvuspark 486,1 Läänemaa Linnustoltaan rikas läntisen Viron merenrantaniittyjen ja maaseutumaiseman suojelualue Soomaan kansallispuisto Soomaa rahvuspark 390 Pärnumaa ja Viljandimaa Suovaltainen, Pärnunjoen vesistön kevättulvistaan eli "viidennestä vuodenajastaan" tunnettu maaseutualue. Soveltuu esimerkiksi meloen tai patikoiden liikkuvalle. Vilsandin kansallispuisto Vilsandi rahvuspark 180 Saarenmaan maakunta Yli sadasta saaresta koostuva merellinen kansallispuisto Saarenmaalla, jossa voi tarkkailla muun muassa lintujen muuttoa ja toisinaan myös hylkeiden elämää. == Lähteet == == Aiheesta muualla == * Trükised (Viron kansallispuistojen esitteet ja kartat pdf-tiedostoina) ja * Alutagusen kansallispuiston sivut ja (kaitsealad.ee) * Karulan kansallispuiston sivut ja (karularahvuspark.ee) * Lahemaan kansallispuiston sivut ja (lahemaa.ee) * Matsalun kansallispuiston sivut ja (matsalu.ee) * Kartta Matsalun kansallispuiston alueesta (jpg) * Soomaan kansallispuiston sivut ja (soomaa.ee) * Vilsandin kansallispuiston sivut (rakenteilla) (vilsandi.ee) * Vilsandin kansallispuisto (2009, jpg) Luokka:41.62 Baltian maat * Viro Kansallispuistot
Udo Schmuck

Udo Schmuck (s. 29. lokakuuta 1952) on saksalainen entinen jalkapalloilija ja valmentaja. Hänen pelipaikkansa oli puolustaja. Schmuck edusti koko uransa ajan Dynamo Dresdeniä vuosina 1972–1985. Hän voitti seurassa DDR:n mestaruuden ja cupin neljästi. Schmuck pelasi myös DDR:n maajoukkueessa seitsemän maaottelua, joissa hän teki yhden maalin. Pelaajauran jälkeen Schmuck ryhtyi valmentajaksi. Hän on valmentanut muun muassa FSV Zwickauta, Dynamo Dresdeniä, Bischofswerdaer FV:a, VfB Chemnitziä ja BSV 1968 Sebnitzia. Schmuck on naimisissa entisen pikajuoksija Evelyn Kauferin kanssa. Heidän poikansa Thomas on myös jalkapalloilija. == Lähteet == Luokka:Itäsaksalaiset jalkapalloilijat Luokka:Itäsaksalaiset jalkapallovalmentajat Luokka:Saksalaiset jalkapallovalmentajat Luokka:Vuonna 1952 syntyneet Luokka:Elävät henkilöt
A Love Song for Bobby Long

A Love Song for Bobby Long (televisioesityksessä käytetty nimeä Rakkauslaulu Bobby Longille) on vuonna 2004 ensi-iltansa saanut yhdysvaltalainen elokuva. Sen käsikirjoitus pohjautuu Ronald Everett Cappsin romaaniin Off Magazine Street. Elokuvan pääosia näyttelivät John Travolta, Scarlett Johansson ja Gabriel Macht. == Näyttelijät == Lähde: == Lähteet == Luokka:Vuoden 2004 yhdysvaltalaiset elokuvat Luokka:Yhdysvaltalaiset draamaelokuvat
Työlki ellää

Työlki ellää on Timo Kiiskisen sanoittama ja säveltämä kappale, joka valittiin 30. tammikuuta 2010 Suomen edustuskappaleeksi vuoden 2010 Eurovision laulukilpailuun Osloon. Kappaleen esittää folkduo Kuunkuiskaajat. Kappale esitettiin laulukilpailun ensimmäisessä semifinaalissa ja puhelinäänestyksessä se sijoittui kuudenneksi. Asiantuntijaraatien antamien heikompien pisteiden vuoksi kappale jäi kuitenkin finaalin ulkopuolelle vain kolmen pisteen erolla. == Muut versiot == Kappaleesta on esitetty muitakin tulkintoja, muun muassa YouTubessa. Esimerkiksi slovakialaisen Timur-pojan tulkinnasta on tullut erityisen suosittu. ==Lähteet== ==Aiheesta muualla== * diggiloo.net Luokka:Vuoden 2010 euroviisuedustuskappaleet Luokka:Suomen euroviisuedustuskappaleet